Μανιτάρια πρασοσέλινο με αυγολέμονο
Χειμωνιάτικο λαδερό φαγητό, που αξιοποιεί τα αγαθά της φλωρινιώτικης γης: μανιτάρια, πράσα και σέλινα. Έξοχο.
400 γρ. ανάμεικτα φρέσκα μανιτάρια, της αρεσκείας μας, καθαρισμένα και χοντροκομμένα (λευκά, πορτομπέλο, πλευρώτους) , 15 γρ. πορτσίνι ξερά, μουλιασμένα για 30 λεπτά σε 100 ml ζεστό νερό , 1 - 2 σκελίδες σκόρδου, ψιλοκομμένες , το λευκό και τρυφερό πράσινο μέρος από 1 κιλό πράσα, κομμένα σε λεπτές ροδέλες , τα τρυφερά κλωνάρια και φύλλα από 1 μάτσο σέλινο, ψιλοκομμένα, 1 κουτ. σούπας θυμάρι ξερό, κοπανισμένο , 1 κουτ. σούπας πάπρικα γλυκιά, 1 κουτ. γλυκού ξύσμα λεμονιού, 1 κουτ. γλυκού δυόσμος ξερός, κοπανισμένος , 70 ml ελαιόλαδο , αλάτι, φρεσκοτριμμένο πιπέρι, 2 αυγά (χωριστά τα ασπράδια από τους κρόκους) , χυμός από 1 μεγάλο λεμόνι
Για να φτιάξουμε μανιτάρια πρασοσέλινο, ξεκινάμε σουρώνοντας τα ξερά μανιτάρια και σουρώνουμε το υγρό. Σε μια φαρδιά κατσαρόλα ζεσταίνουμε το μισό λάδι σε δυνατή φωτιά και σοτάρουμε όλα τα μανιτάρια με το σκόρδο και το θυμάρι για περίπου 5 λεπτά, μέχρι να ροδίσουν και να εξατμιστούν τα υγρά τους.Τα βγάζουμε με τρυπητή κουτάλα και τα αφήνουμε στην άκρη. Ρίχνουμε το υπόλοιπο λάδι και σοτάρουμε τα πράσα με το σέλινο για περίπου 4 λεπτά, μέχρι να μαραθούν.Προσθέτουμε τα μανιτάρια στην κατσαρόλα, μαζί με το ζουμί που θα έχουν βγάλει στο μπολ, το νερό στο οποίο μουλιάσαμε τα ξερά, την πάπρικα, το ξύσμα, τον δυόσμο, αλατοπίπερο και 600 ml νερό. Ανακατεύουμε απαλά, μετριάζουμε τη φωτιά, σκεπάζουμε την κατσαρόλα και μαγειρεύουμε για περίπου 20 λεπτά, μέχρι να μαλακώσουν όλα τα υλικά.Σβήνουμε τη φωτιά, αλλά αφήνουμε την κατσαρόλα στο μάτι της κουζίνας.Σε ένα μπολ χτυπάμε με το σύρμα τους κρόκους μετοχυμόλεμονιού.Σε άλλο μπολ χτυπάμε τα ασπράδια σε σφιχτή μαρέγκα και προσθέτουμε τους κρόκους, συνεχίζοντας το χτύπημα. Προσθέτουμε λίγο από το ζουμί της κατσαρόλας, χτυπώντας το μείγμα, μέχρι να ζεσταθεί. Περιχύνουμε το φαγητό και σείουμε την κατσαρόλα,ώστε να ενσωματωθεί το αυγολέμονο. Αφήνουμε 10 λεπτά να σταθεί και σερβίρουμε.
Αυγά,Λαχανικά,Μανιτάρια